Ehdotus NEUVOSTON ASETUS Euroopan unionin ja Guinea-Bissaun tasavallan kesken näiden välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta hyväksytyn pöytäkirjan mukaisten kalastusmahdollisuuksien jakamisesta /* COM/2012/0262 final - 2012/0135 (NLE) */





PERUSTELUT 1. EHDOTUKSEN TAUSTA Neuvoston antaman valtuutuksen[1] mukaisesti Euroopan komissio on neuvotellut Guinea-Bissaun tasavallan kanssa Euroopan yhteisön ja Guinea-Bissaun tasavallan väliseen kalastuskumppanuussopimukseen liittyvän pöytäkirjan uusimiseksi. Neuvottelujen päätteeksi parafoitiin uusi pöytäkirja 10. helmikuuta 2012. Uusi pöytäkirja on voimassa kolme vuotta sen allekirjoittamispäivästä. Pöytäkirjassa säädetään kalastusmahdollisuuksista seuraavissa luokissa: – katkaravun pakastustroolarit: 3 700 brt, – kaloja ja pääjalkaisia pyytävät pakastustroolarit: 3 500 brt, – nuottaa käyttävät tonnikala-alukset / pintasiima-alukset: 28 alusta, – vapapyydyksiä käyttävät tonnikala-alukset: 12 alusta. Olisi määriteltävä näiden kalastusmahdollisuuksien jakoperusteet jäsenvaltioiden kesken. Komissio ehdottaa näillä perustein, että neuvosto hyväksyy tämän asetuksen. 2. SIDOSRYHMIEN KUULEMINEN JA VAIKUTUSTEN ARVIOINTI Sidosryhmiä kuultiin neuvottelujen alkuvaiheessa pitkän matkan laivastoon liittyvässä alueellisessa neuvoa-antavassa toimikunnassa, johon osallistui kalastusalan lisäksi ympäristö- ja kehitysyhteistyöalojen kansalaisjärjestöjä. Jäsenvaltioiden asiantuntijoita kuultiin teknisissä kokouksissa. Kuulemisissa päätettiin, että Guinea-Bissaun kalastuspöytäkirja on syytä pitää voimassa. 3. EHDOTUKSEN OIKEUDELLISET NÄKÖKOHDAT Kumppanuussopimukseen liittyvä uusi pöytäkirja on toimitettu neuvostolle, jonka on määrä hyväksyä sen allekirjoittaminen ja väliaikainen soveltaminen. Pöytäkirja on myös toimitettu neuvostolle ja Euroopan parlamentille sen tekemisen päätökseen saattamiseksi. 2012/0135 (NLE) Ehdotus NEUVOSTON ASETUS Euroopan unionin ja Guinea-Bissaun tasavallan kesken näiden välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta hyväksytyn pöytäkirjan mukaisten kalastusmahdollisuuksien jakamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan, ottaa huomioon Euroopan komission ehdotuksen, sekä katsoo seuraavaa: (1) Neuvosto antoi 17 päivänä maaliskuuta 2008 asetuksen (EY) N:o 241/2008 Euroopan yhteisön ja Guinea-Bissaun tasavallan välisen kalastuskumppanuussopimuksen[2], jäljempänä ’kumppanuussopimus’, tekemisestä. (2) Kumppanuussopimukseen liittyvä uusi pöytäkirja, jäljempänä ’uusi pöytäkirja’, parafoitiin 10 päivänä helmikuuta 2012. Uudessa pöytäkirjassa myönnetään unionin aluksille kalastusmahdollisuuksia Guinea-Bissaun suvereniteettiin tai lainkäyttövaltaan kalastuksen osalta kuuluvilla vesillä. (3) Neuvosto antoi [… päivänä …kuuta …] päätöksen …/2012/EU[3][4] uuden pöytäkirjan allekirjoittamisesta ja väliaikaisesta soveltamisesta. (4) On tarpeen määritellä jäsenvaltioiden kalastusmahdollisuuksien jakoperusteet uuden pöytäkirjan soveltamiskaudeksi. (5) Jos ilmenee, että uuden pöytäkirjan nojalla unionille myönnettyjä kalastusmahdollisuuksia ei käytetä täysimääräisesti, komissio ilmoittaa siitä asianomaisille jäsenvaltioille yhteisön kalastusaluksille myönnettävistä luvista kalastustoiminnan harjoittamiseksi yhteisön vesialueiden ulkopuolella ja kolmansien maiden alusten pääsystä yhteisön vesille 29 päivänä syyskuuta 2008 annetun neuvoston asetuksen (EY) N:o 1006/2008[5] 10 artiklan 1 kohdan mukaisesti. Jos asianomainen jäsenvaltio ei vastaa neuvoston asettaman määräajan kuluessa, sen katsotaan vahvistaneen, etteivät sen alukset käytä kalastusmahdollisuuksiaan täysimääräisesti kyseisenä aikana. Tämä määräaika olisi vahvistettava. (6) Koska voimassa olevan pöytäkirjan voimassaolo lakkaa 15 päivänä kesäkuuta 2012, tätä asetusta olisi sovellettava uuden pöytäkirjan allekirjoituspäivästä, ON HYVÄKSYNYT TÄMÄN PÄÄTÖKSEN: 1 artikla Euroopan unionin ja Guinea-Bissaun tasavallan kesken näiden välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta hyväksytyssä pöytäkirjassa, jäljempänä ’pöytäkirja’, vahvistetut kalastusmahdollisuudet jaetaan jäsenvaltioiden kesken seuraavasti: a) katkaravun pakastusalukset: Espanja || 2 500 brt Kreikka || 140 brt Portugali || 1 060 brt b) kaloja ja pääjalkaisia pyytävät pakastustroolarit: Espanja || 2 900 brt Italia || 375 brt Kreikka || 225 brt c) nuottaa käyttävät tonnikalan pakastusalukset ja siima-alukset: Espanja || 14 alusta Ranska || 12 alusta Portugali || 2 alusta d) vapapyydyksiä käyttävät tonnikala-alukset: Espanja || 9 alusta Ranska || 3 alusta 2. Asetusta (EY) N:o 1006/2008 sovelletaan rajoittamatta Euroopan yhteisön ja Guinea-Bissaun tasavallan välisen kalastuskumppanuussopimuksen soveltamista. 3. Jos 1 kohdassa tarkoitettujen jäsenvaltioiden kalastuslupahakemukset eivät kata pöytäkirjassa vahvistettuja kalastusmahdollisuuksia kokonaan, komissio ottaa asetuksen (EY) N:o 1006/2008 10 artiklan nojalla huomioon jonkin toisen jäsenvaltion kalastuslupahakemukset. 4. Asetuksen (EY) N:o 1006/2008 10 artiklan 1 kohdassa tarkoitettu määräaika, jonka kuluessa jäsenvaltion on ilmoitettava siitä, ettei se käytä sopimuksen mukaisesti myönnettyjä kalastusmahdollisuuksiaan täysimääräisesti, on kymmenen työpäivää päivästä, jona komissio ilmoittaa asianomaiselle jäsenvaltiolle, että kaikkia kalastusmahdollisuuksia ei ole käytetty. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan uuden pöytäkirjan allekirjoittamispäivästä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] Maatalous- ja kalastusneuvoston 20 päivänä lokakuuta 2011 hyväksymä. [2] EUVL L 75, 18.3.2008, s. 49. [3] EUVL C …* [4] EUVL: asiakirjan 9791/11 viitetiedot. [5] EUVL L 286, 29.10.2008, s. 33.